ब्वाइज युनियन विजयी
ब्वाइज युनियन क्लब १३ औं सहिद भीमनारायण आमन्त्रण गोल्डकप फुटबलको फाइनल पुगेको छ । बिहीबार पहिलो सेमिफाइनलमा बेलबारी एफसीलाई १–० ले हराउँदै ब्वाइज युनियनले उपाधियात्रा तय गरेको हो ।
धनकुटा — ब्वाइज युनियन क्लब १३ औं सहिद भीमनारायण आमन्त्रण गोल्डकप फुटबलको फाइनल पुगेको छ । बिहीबार पहिलो सेमिफाइनलमा बेलबारी एफसीलाई १–० ले हराउँदै ब्वाइज युनियनले उपाधियात्रा तय गरेको हो । चौथो मिनेटमा नै नाइजेरियन खेलाडी अवुबाकोनले गरेको गोल नै निर्णायक बन्यो । ब्वाइज युनियन आधा दर्जन नाइजेरियन खेलाडीसाथ उत्रेको थियो । बेलबारीको गोल प्रयासलाई ब्वाइज युनियनका गोलकिपर सागर रायले विफल पारिदिए । खेलका म्यान अफ द म्याच अवुबाकोन भए ।  शुक्रबार साबिक विजेता फ्यान्स क्लब भुटान र बिर्ता युनाइटेडबीच प्रतिस्पर्धा हुनेछ ।